গাইবান্ধা জেলা স্টেডিয়াম

গাইবান্ধা জেলা স্টেডিয়াম ২০০৯ সালে নির্মিত বাংলাদেশের একটি জেলা পর্যায়ের স্টেডিয়াম। স্টেডিয়ামটি গাইবান্ধা জেলার গাইবান্ধা পৌরসভায় "শচীন কুমার চাকী" সড়কের পাশে কেন্দ্রীয় ইদগাহের দক্ষিণে অবস্থিত। স্টেডিয়ামের স্থানটি মুক্তিযুদ্ধের স্মৃতি বিজড়িত। এই স্টেডিয়ামে বাংলাদেশের জাতীয় দিবস সমূহের বিভিন্ন কর্মসূচী; জেলা ও জাতীয় পর্যায়ের বয়স ভিত্তিক বিভিন্ন ক্রীড়া, বিশেষ করে ফুটবল, ক্রিকেট ও অ্যাথলেটিক্স, ক্রীড়া প্রতিভা অন্বেষণ আয়োজিত হয়। বাংলাদেশের অন্যান্য সকল ক্রীড়া ভেন্যুর মতই এই স্টেডিয়ামটি জাতীয় ক্রীড়া পরিষদের অধিভুক্ত ও জেলা ক্রীড়া সংস্থার তত্ত্বাবধায়নে রয়েছে। স্টেডিয়ামের স্থানটি কপর্দকহীন ভূমি হতে গ্যালারি ও প্যাভিলিয়ন উন্নয়নের প্রকল্প নেয়ার পূর্ব পর্যন্ত গাইবান্ধা জেলা স্টেডিয়াম নামেও পরিচিত ছিল। ২০০৯ থেকে ২০২৫ সালে এটির নাম ছিল শাহ্‌ আব্দুল হামিদ স্টেডিয়াম। ২০২৫ সালে এটি পুরনো নাম ফিরে পায়।
৫০-এর দশকে তৎকালীন মহকুমা প্রশাসক হেলাল উদ্দিন আহমেদ চৌধুরী শহরের দক্ষিণে রেললাইনের পার্শ্বে বিনোদনের জন্য একটি পার্ক এবং কেন্দ্রীয় ঈদগাঁহ মাঠ প্রতিষ্ঠার উদ্যোগ গ্রহণ করেন। এজন্য পাঁচ একর জমি সংগৃহিত হয়। ১৯৫৭ সালে এই সংগৃহিত জমির পূর্বপাশে একটি পুকুর খুঁড়ে সেই মাটি দিয়ে নিচু জায়গা ভরাট করে ঈদগাঁহ মাঠ নির্মাণ করা হয়। পুকুরটার চারপাশের পাড় মাটি দিয়ে বেঁধে পুকুরের উত্তর পার্শ্বে একটি শান বাঁধানো ঘাটও নির্মিত হয়। সম্পূর্ণ কমপ্লেক্সটির নাম মহকুমা প্রশাসকের নামানুসারে হেলাল পার্ক রাখা হয়েছিল। বর্তমান স্টেডিয়ামের স্থানটি সেই ঈদগাঁহ মাঠ হিসেবে দুই ঈদের নামাজ এবং অন্য সময়ে খেলার মাঠ হিসেবে ব্যবহার করা হতো। মহকুমা ক্রীড়া সংস্থা পরিচালিত ফুটবলসহ সবধরনের খেলা এই মাঠে অনুষ্ঠিত হবে- এই শর্তে ২৯ আগস্ট, ১৯৫৭-তে ঈদগাঁহ মাঠ পরিচালনার জন্য একটি ট্রাস্ট গঠন করা হয়।
স্টেডিয়ামের স্থানটি মুক্তিযুদ্ধের বিভীষিকাময় স্মৃতি বিজড়িত রয়েছে। ২৫ মার্চ, ১৯৭১ হতে ঢাকাসহ সারাদেশে পাকিস্তান সেনাবাহিনী গণহত্যা শুরু করে। তবে ১৬ এপ্রিল পর্যন্ত গাইবান্ধা শহর মুক্ত ছিল। ১৭ এপ্রিল দুপুরের পর পাকিস্তান সেনাবাহিনী গাইবান্ধা শহরে প্রবেশ করে শহর ও আশপাশের এলাকাজুড়ে হত্যা, লুটতরাজ, অগ্নিসংযোগ করেছিল। পাকিস্তান সেনাবাহিনী গাইবান্ধা স্টেডিয়ামের মাঠে তাদের মূল ঘাঁটি স্থাপনের করেছিল। ৯ ডিসেম্বর পর্যন্ত পাকিস্তান সেনাবাহিনী স্টেডিয়ামের দক্ষিণ প্রান্তে কফিল শাহের প্রাচীর ঘেরা গুদামঘরকে নিরীহ বাংলদেশীদের নির্যাতন কেন্দ্র হিসেবে ব্যবহার করে। গুদামঘরের স্থানটি "হেলাল পার্ক বধ্যভূমি" অথবা "কাফিল শাহের গুদাম বধ্যভূমি" নামে পরিচিত।
জেলার খেলাধুলা পরিচালনার জন্য ঈদগাঁহ মাঠ বর্তমান স্টেডিয়ামের উত্তরের জমিতে স্থানান্তর করে এটি গাইবান্ধা স্টেডিয়াম হিসেবে পূর্ণাঙ্গ খেলার মাঠে রূপান্তরিত হয়। ২০০৯ সালে স্টেডিয়ামের গ্যালারি ও প্যাভিলিয়ন নির্মাণ করা হয় এবং জাতীয় ক্রীড়া পরিষদের সিদ্ধান্ত অনুযায়ী ২০০৯ সালে গাইবান্ধা জেলা স্টেডিয়ামের নাম পরিবর্তন করে বাংলাদেশ গণপরিষদের প্রথম স্পীকার শাহ আব্দুল হামিদ-এর নামে স্টেডিয়ামর নামকরণ করা হয়। ২০২৫ সালের ২৩ মার্চ স্টেডিয়ামটি তার পুরনো নাম তথা <nowiki>"জেলা স্টেডিয়াম, গাইবান্ধা"</nowiki> নাম ফিরে পায়।
স্টেডিয়ামটি আয়তাকার, তবে দক্ষিণাংশে সরু। গ্যালারি ও প্যাভিলিয়ন কংক্রিট নির্মিত। স্টেডিয়ামের গ্যালারিতে প্রবেশের জন্য ছয়টি প্রবেশমুখ রয়েছে। পূর্ব পাশে পুকুর থাকার কারণে গ্যালারি নেই, ফলে স্টেডিয়ামের পুর্নাঙ্গ গ্যালারি এখনো অসম্পূর্ণ। মাঠটি প্রাকৃতিক ঘাসে আবৃত। বর্তমানে পুকুর ভরাট করে একটি ইনডোর স্পোর্টস কমপ্লেক্স নির্মাণ করা হচ্ছে।
বাংলাদেশ ক্রিকেট বোর্ডের ব্যবস্থাপনায় গাইবান্ধা জেলা ক্রীড়া সংস্থার আয়োজনে এই ভেন্যুতে বেশ কয়েক বার এই প্রতিযোগিতা হয়েছে।
এই স্টেডিয়ামে ২৭ সেপ্টেম্বর, ২০১৮ তে অনুষ্ঠিত কনসার্টে যা এল আর বি ব্যান্ড আয়ুব বাচ্চু কনসার্ট হয়৷ ৩০ হাজারের বেশি দর্শক উপস্থিত ছিলেন, যা এই স্টেডিয়ামের সর্বোচ্চ উপস্থিতির রেকর্ড হিসেবে বিবেচিত।
খেলাধুলা ও বাংলাদেশের জাতীয় দিবসের কর্মসূচী পালন ছাড়াও-